Harras Kullango

Harras Kullango (kuni 1935 Herbert-Aleksander Kihlevelt; 20. detsember (7. detsember vkj) 1904 Tallinn – 13. august 1968 Kotkajärve, Muskoka piirkond, Ontario, Kanada"Harras Kullango surnud". Vaba Eestlane nr 58, 17. august 1968. Lk 1) oli eesti ehitusinsener. 

Ta lõpetas detsembris 1935 Tallinna Tehnikumi ehitustehnika haru ehitusinsenerina (lõputöö "Koostada raudmaanteesild üle Emajõe Vabadussilla kohal Tartus")."Neli noort inseneri". Uus Eesti nr 95, 21. detsember 1935. LK 6 Akadeemiliselt oli ta Korporatsioon Rotalia liige.

Ta sai jaanuaris 1936 Haapsalu linnainseneriks."Haapsalu sai linnainseneri". Uus Eesti nr 28, 29. jaanuar 1936. LK 9 Kuid veebruaris 1936 läks ta õpetajaks Põltsamaa Tööstuskooli ja oli ühtlasi ka Põltsamaa linnainsener."Põltsamaa linnainseneriks Harras Kullango". Sakala nr 19, 14. veebruar 1936. Lk 6 1939. aastal läks ta Viljandisse, oli õpetaja ja juhataja Viljandi Tööstusõpilaste Koolis ning Viljandi Tööoskusameti juhataja. Ühtlasi oli ta ka Viljandi linnainseneri kohusetäitja."Insenerikriis linnas. H. Kullango Viljandi tööstusõpilaste kooli, tööoskusameti juhatajaks ja linnainseneriks". Sakala nr 98, 25. august 1939. Lk 5

Ta põgenes Teise maailmasõja ajal 1944. aastal  Rootsi. Ta tegutses seal insenerina, oli ettevõtte AB Hus & Vägar peainsener Stockholmis. 

Ta läks 1951. aastal Kanadasse, töötas seal mitmes ettevõttes inseneri ja konstruktorina. Oli tegev mitmes eestlaste ühingus Kanadas.

Töid
1938 – Põltsamaa rannahoone
1938 – Põltsamaa linna planeerimise kava muudatus
1940 – Neanurme rahvamaja ümber- ja juurdeehitus(projekt)

Liikmesus
Association Professional Engineers of Ontario
Engineering Institute of Canada 

Isiklikku
Tema vend oli raamatukogutöötaja Konrad Kullango.

Viited

Välislingid
TLÜAR väliseesti isikud

Kategooria:Eesti ehitusinsenerid
Kategooria:Eesti õpetajad
Kategooria:Kaitseliidu Sakala maleva liikmed
Kategooria:Tallinna kõrgema tehnikumi vilistlased
Kategooria:Korporatsioon Rotalia liikmed
Kategooria:Eestlased Kanadas
Kategooria:Sündinud 1904
Kategooria:Surnud 1968